**2. PIELIKUMS**

Ogres novada pašvaldības domes 31.03.2022. sēdes lēmumam

(protokols Nr.6, 6)

PROJEKTS

LĪGUMS PAR DETĀLPLĀNOJUMA IZSTRĀDI UN FINANSĒŠANU

Ogrē 2022 .gada \_\_\_\_.\_\_\_\_\_\_\_\_\_\_\_\_\_\_\_

**Ogres novada pašvaldība,** reģistrācijas Nr. 90000024455, juridiskā adrese: Brīvības iela 33, Ogre, Ogres novads, LV–5001, (turpmāk – Pasūtītājs), tās izpilddirektora Pētera Špakovska personā, kurš rīkojas uz Ogres novada pašvaldības 2021.gada 1.jūlija saistošo noteikumu Nr. 12/2021 „Ogres novada pašvaldības nolikums” pamata, no vienas puses un **SIA „Neste Latvija”**, kurš uz 2022.gada 4.marta pilnvaras Nr. PRE–01/22–22 pamata pārstāv nekustamā īpašuma Jāņa Grestes iela 3, Lielvārdē, Ogres novadā, kadastra Nr. 7433 002 0047, īpašnieku SIA „Plesco Real Estate”, reģistrācijas Nr.40003516351, (turpmāk – **Ierosinātājs),** no otras puses, turpmāk līguma tekstā abas puses kopā vai katra atsevišķi sauktas arī – „Puses” vai „Puse”,

pamatojoties uz:

* 2014.gada 14.oktobra Ministru kabineta noteikumiem Nr.628 „Noteikumi par pašvaldību teritorijas attīstības plānošanas dokumentiem”,
* Ogres novada pašvaldības domes 2022.gada 31.marta lēmumu „Par detālplānojuma izstrādes uzsākšanu nekustamajam īpašumam Jāņa Grestes ielā 3, Lielvārdē, Ogres novadā” (protokols Nr.6; 6).

vienojas par sekojošo:

1. **LĪGUMA PRIEKŠMETS**
	1. **Pašvaldība** atļauj un **Ierosinātājs** apņemas **izstrādāt** **detālplānojumu** saskaņā ar spēkā esošajiem normatīvajiem aktiem, Ogres novada pašvaldības domes 2022.gada 31.marta lēmumu „Par detālplānojuma izstrādes uzsākšanu nekustamajam īpašumam Jāņa Grestes ielā 3, Lielvārdē, Ogres novadā” un šī līguma (turpmāk – Līgums) noteikumiem.
2. **DETĀLPLĀNOJUMA IZSTRĀDES FINANSĒŠANAS APMĒRS**
	1. Līguma 1.1.punktā paredzētā detālplānojuma izstrādi ***pilnā apmērā*** finansē **Ierosinātājs.**
3. **DETĀLPLĀNOJUMA IZSTRĀDĀTĀJS**
	1. Par Līguma 1.1.punktā paredzētā detālplānojuma izstrādātāju, saskaņā ar **Ierosinātāja**  sniegto informāciju un Teritorijas attīstības plānošanas informācijas sistēmā (turpmāk – TAPIS) pieejamo informāciju par detālplānojumu izstrādātāja pieredzi tiek **apstiprināts IK „Plānošanas eksperti”** (reģ. Nr. 40002142175).
4. **PUŠU TIESĪBAS UN PIENĀKUMI**

4.1. **Pašvaldība apņemas** nodrošināt detālplānojuma izstrādes vadību:

4.1.1. ievietot paziņojumu par detālplānojuma izstrādes uzsākšanu TAPIS, pašvaldības tīmekļa vietnē, nodrošināt informāciju citos sabiedrībai pieejamos veidos, kā arī rakstiski informēt piegulošo nekustamo īpašumu īpašniekus;

4.1.2. pieņemt lēmumus detālplānojuma izstrādes gaitā normatīvajos aktos noteiktajā kārtībā;

4.1.3. nodrošināt telpas detālplānojuma projekta publiskās apspriešanas procesā nepieciešamajai materiālu izstādīšanai;

4.1.4. nosūtīt detālplānojuma teritorijai pieguļošo nekustamo īpašumu īpašniekiem paziņojumus par detālplānojuma projekta publisko apspriešanu;

4.1.5. sagatavot administratīvo līgumu par detālplānojuma īstenošanu un iesniegt to izskatīšanai Ierosinātājam;

4.1.6. piedalīties detālplānojuma projekta sabiedriskās apspriešanas sanāksmē(–ēs);

4.1.7. publicēt paziņojumu par detālplānojuma apstiprināšanu TAPIS, oficiālajā izdevumā „Latvijas Vēstnesis”, pašvaldības tīmekļa vietnē un izziņot citos sabiedrībai pieejamos veidos;

4.1.8. reģistrēt apstiprināto detālplānojumu Pašvaldībā un TAPIS.

4.2. **Ierosinātājs apņemas** organizēt un nodrošināt detālplānojuma izstrādi TAPIS atbilstoši normatīvo aktu un darba uzdevuma prasībām, kā arī nodot izstrādāto detālplānojuma projektu izskatīšanai un apstiprināšanai Pašvaldībai:

4.2.1. nodrošināt un finansēt nepieciešamo materiālu sagatavošanu detālplānojuma izstrādei (topogrāfisko plānu, nepieciešamo pētījumu, apsekošanu, u.c. materiālus);

4.2.2. pieprasīt un saņemt no darba uzdevumā minētajām institūcijām nosacījumus detālplānojuma izstrādei un atzinumus par izstrādāto detālplānojuma projektu;

4.2.3. iesniegt sagatavoto detālplānojuma redakciju izskatīšanai Pašvaldībai un nepieciešamības gadījumā, veikt labojumus tajā;

4.2.4. sagatavot un izstādīt materiālus publiskās apspriešanas procesam un piedalīties publiskās apspriešanas sanāksmē (–ēs);

4.2.5. iesniegt darba uzdevumā minētajām institūcijām izskatīšanai izstrādāto detālplānojuma redakciju un saņemt slēdzienus un atzinumus.

4.2.6. pēc publiskās apspriešanas sagatavot un iesniegt Pašvaldībai ziņojumu par detālplānojuma izstrādi, institūciju atzinumus un publiskās apspriešanas materiālus;

4.2.7. veikt samaksu Pašvaldībai par līguma 4.1.1., 4.1.4., 4.1.5. un 4.1.7. punktos paredzēto paziņojumu izstrādāšanu, nosūtīšanu un publicēšanu, administratīvā līguma par detālplānojuma īstenošanu izstrādāšanu saskaņā ar Pašvaldības izsniegto rēķinu;

4.2.8. sagatavot un iesniegt apstiprinātā detālplānojuma materiālus nodošanai arhīvā atbilstoši normatīvo aktu prasībām;

4.2.9. rakstveidā nekavējoties informēt Pašvaldību par visiem apstākļiem, kas atklājušies detālplānojuma izstrādes procesā un var neparedzēti ietekmēt šī līguma izpildi, kā arī rakstveidā saskaņot ar Pašvaldību jebkuru Līguma izpildes procesā radušos nepieciešamo atkāpi no līguma noteikumiem.

## PUŠU ATBILDĪBA

* 1. ***Ierosinātājs*** atbild par detālplānojuma izstrādi atbilstoši normatīvo aktu un ***Pašvaldības*** izvirzītajām prasībām un sniegto ziņu patiesumu.
	2. ***Ierosinātājs*** apmaksā ***Pašvaldības*** izdevumus, kas radušies detālplānojuma izstrādes procesā, pildot 4.1. punktā noteiktos pienākumus.
	3. ***Pašvaldība*** atbild par detālplānojuma apstiprināšanu, lai **Ierosinātājs** varētu likumīgi realizēt savas tiesības.
	4. Detālplānojuma neapstiprināšanas gadījumā ***Pašvaldība*** nesedz ***Ierosinātājam*** izmaksas, kas radušās izstrādājot detālplānojumu.
1. **STRĪDU IZSKATĪŠANA**

6.1. Puses vienojas, ka jebkurš strīds, nesaskaņas vai prasības, kas izriet no Līguma, kas skar to vai tā pārkāpšanu, izbeigšanu vai spēkā neesamību, vispirms tiks risināts sarunu ceļā, bet nepanākot vienošanos – izšķirts tiesā.

1. **LĪGUMA DARBĪBA**
	1. Līgums stājas spēkā ar parakstīšanas brīdi un ir spēkā līdz tajā paredzēto Pušu saistību izpildei.
	2. Izmaiņas līgumā un papildinājumi stājas spēkā tikai tad, ja par to ir panākta rakstiska vienošanās.
	3. Līgums zaudē spēku, ja spēku zaudē Pašvaldības domes 2022.gada 31.marta lēmums „Par detālplānojuma izstrādes uzsākšanu nekustamajam īpašumam Jāņa Grestes iela 3, Lielvārdē, Ogres novadā” (protokols Nr.6; 6).
	4. ***Ierosinātājs*** ir tiesīgs vienpusēji lauzt šo Līgumu, par to rakstveidā paziņojot ***Pašvaldībai*** 15 (piecpadsmit) dienas iepriekš un izpildot 5.2.punktā noteiktās prasības.
	5. Līgums rakstīts valsts valodā 2 (divos) eksemplāros un ir izsniegts katrai Pusei pa vienam oriģināleksemplāram.

**PUŠU rekvizīti**

|  |  |  |
| --- | --- | --- |
| **Pašvaldība:**Ogres novada pašvaldībaBrīvības iela 33, Ogre, LV - 5001 Tālr.65071160, fakss: 65071161 e-pasts: ogredome@ogresnovads.lv,LV 90000024455 Valsts Kase TRELLV22Konts Nr.LV25TREL9800890740210\_\_\_\_\_\_\_\_\_\_\_\_P.Špakovskis | **Ierosinātājs:**

|  |
| --- |
| SIA „Neste Latvija”reģistrācijas Nr. 40003132723adrese: Bauskas iela 58A, Rīga, LV–1004\_\_\_\_\_\_\_\_\_\_\_\_\_\_\_\_\_\_\_\_\_ Armands BeiziķisEvija Sudraba |

 |